„La Cluj e nebunie.

La Bucuresti ne pregatim de o serbare campeneasca cu mici si muzica populara.

La Cluj e distractie. 60 000 de oameni aseara la Untold.

La Bucuresti e liniste, tanti Firea. Exact asa cum v-ati dorit. Dupa 10 seara nu mai misca nici musca.

Stiti de ce v-am zis „tanti”? Pentru ca, acu niste ani, la mine in bloc era o tanti rea.

Cand vedea ca jucam fotbal, venea si ne lua mingea. Exact cum ati facut dumneavoastra pe Kiseleff.

Seara, de pe la 8, cand vedea tineri distrandu-se in fata blocului, scotea capul pe geam si facea: „Sssssst! Mai incet, ca ne treziti!”

Asa o sa ajunga si Bucurestiul, tanti Firea. Un oras mort, adormit, lancezit.

Stiu ca trebuie sa va satisfaceti alegatorii si sa le asigurati linistea 22 de ore din 24. Dar un oras are nevoie si de nebunie, doamna! De viata! Intelegeti? De FESTIVALURI MARI!

Nu transformati orasul asta intr-unul cu muzica populara, mici si manele, doar pentru ca asa vor alegatorii dumneavoastra.

O sa ziceti: ce pot face eu? Festivalurile sunt produse de firme private. Pai uite ce puteti:

-sa incurajati organizatorii, doamna. Sa le spuneti ca putem face un mare festival de muzica in Bucuresti, ca gasim o solutie de spatiu. Sa nu ii mai descurajati prin declaratii aiuritoare. Sa nu ii mai faceti sa se simta ca infractorii cand vor sa organizeze ceva. Culmea! Puteti chiar sa ii… CONTACTATI dumneavoastra.

-sa mergeti la alegatorii dumneavoastra, din etaj in etaj, si sa le explicati ca si muzica asta moderna e buna. Ca are si ea fanii ei (sa nu folositi cuvantul „fani”. Spuneti-le: „oameni care indragesc„). Rugati-i sa nu ne mai bata seara in teava ca sa dam muzica incet.

Doamna, va rugam, nu ne transformati in Voluntari! Ca plecam toti la Cluj!

Va multumesc.

Un bucurestean putin invidios pe clujeni.”

FOLLOW SI LIKE PE FACEBOOK: Silviu Iliuta–cronicipebune

CARTI LA OFERTA:

Fragment: „Iubita mea, sunt beat. De două ore stau ascuns în toaletă şi tresar la fiecare bătaie în uşă. Zac aici, pe jos, nu pentru că simt o plăcere deosebită de a sta cu costumul meu din liceu pe urina de pe jos, ci pentru că nu am găsit altă cale. De dimineaţă beau. Beau încontinuu, cu neamurile tale, cu naşii, cu neamurile mele, cu nişte vecini, cu trecătorii, cu vecinii.

M-a tăiat tac-tu! De aia beau, să uit. Şi să sper că n-a făcut-o intenţionat. Vestea bună e că de când beau mi s-a oprit sângerarea. A, şi mai e una: sectanţii ăia au vândut patru aspiratoare şmechere, de mii de dolari, rudelor tale. Ceea ce e bine pentru că am câştigat comision o cutie de detergent. Nu te îngrijora, în patruzeci și opt de rate lunare scapă de zece la sută din costul total, apoi îl pot da înapoi.

I-am pupat în mod egal pe toţi, şi pe ai tăi, şi pe ai mei. Am mai turnat în mine şi câteva pahare cu şampanie, de unde şi incoerenţa.

Mătuşa ta mi-a zis:

– Mânca-l-ar mătuşa de băiat! Bine ai venit în familie!

Şi m-a pupat pe gură. Am vrut să îţi zic eu primul, în caz că o să afli peste ani.

NU am o aventură cu mătuşa ta şi… NU vreau una! Nu pentru că nu o găsesc atractivă, să nu mă înţelegi greşit, nu am nimic personal cu ea. Doar că mustaţa ei îmi aduce aminte de tatăl tău.

NU o să merg în vizită de Crăciun acasă la ea, asta ca să ştii de acum.

Acum,iubita mea, citesc citatele mâzgălite pe pereţi. Cred că avem mulţi psihopaţi în familie. Unul a scris cu litere roşii, mari: DE CEEEEE, DOAMNEEEE? Cred, de fapt sunt sigur, că e tac-tu.

Altul a scris: CIORBA – DE RAHAT, FRIPTURA – TARE, SARMALELE – ORIBILE. Cred că e bunica.

Apoi, am convenit că nu ascultăm manele la nuntă? Am convenit! Şi de două ore avem numai manele.

– Decât două-trei piese pentru prietenii mei din armată! „Hai, liberare!“ a zis tatăl tău. După care s-a uitat urât la mine şi m-a întrebat:

– Nu e însărcinată fata mea, nu? Aţi glumit voi. Hahahah!

Unchiul meu a dat mâna cu Makele. După ce l-a atins, și-a scuipat în palmă şi s-a şters pe cămaşă jumătate de oră.

Ray dansează cu mătuşa ta. Nu sunt sigur că nu îl violează până dimineaţă.”

AI CARTE, AI PARTE!

“Toate titlurile bune au fost date”, de Silviu Iliuta. Costa 38 de lei si se comanda online, daca intri pe Bookzone. Cartea este disponibila AICI.